Държавен вестник, бр. 55, 2021 г., стр. 23

БРОЙ  55	
Д Ъ Р Ж А В Е Н  В Е С Т Н И К 	
СТР.  23  
дейност няма да бъдат определяни на база на 
общата сума, получена от предприятието, а ще 
бъдат определяни единствено на база на тази 
част от доходите на предприятието, които са 
причислими към действителната дейност на 
мястото на стопанска дейност по отношение 
на такива продажби или стопанска дейност.
IX. КЪМ ЧЛЕН 7
Разбира се, че плащания, получени като 
възнаграждение за технически услуги, вклю-
чително изследвания или проучвания от на-
учен, геологически или технически характер, 
или за консултантски или надзорни услуги, 
се считат за плащания, за които се прилагат 
разпоредбите на чл. 7.
X. КЪМ ЧЛЕН 8
Разбира се, че разпоредбите на чл. 8 се при-
лагат също и за данъци, налагани на базата на 
брутните постъпления във връзка с превоза на 
пътници и товари в международния транспорт.
XI. КЪМ ЧЛЕН 15
Разбира се, че терминът „член на борд на 
директорите“ включва също:
1. в случая на Нидерландия „bestuurder“ 
или „commissaris“;
2. в случая на България – член на надзорен 
или управителен съвет.
XII. КЪМ ЧЛЕН 25
Компетентните органи на договарящите 
държави може също да се съгласят, ако е необ-
ходимо в противоречие с техните национални 
законодателства, във връзка с всяко постиг-
нато споразумение в резултат на процедура 
за взаимно споразумение, посочена в чл. 25, 
че държавата, в която е налице допълнително 
данъчно облагане в резултат на гореспоменато-
то споразумение, няма да налага увеличения, 
допълнителни плащания, лихви и разходи по 
отношение на това допълнително данъчно 
облагане, ако другата държава, в която има 
съответно намаляване на данъка в резултат на 
споразумението, се откаже от плащането на 
всякакви лихви, дължими във връзка с това 
намаляване на данъка.
XIII. КЪМ ЧЛЕНОВЕ 25 И 26
Ако в бъдеща спогодба за избягване на 
двойното данъчно облагане с трета държава 
България се съгласи на арбитражна клауза, 
следната нова разпоредба незабавно се включ-
ва след ал. 4 на чл. 25 и се прилага между 
България и Нидерландия от датата, на която 
спогодбата между България и тази трета дър-
жава се прилага:
„5. Когато:
а) в съответствие с ал. 1 лице е представило 
своя случай пред компетентния орган на 
едната договаряща държава въз основа 
на това, че действията на едната или на 
двете договарящи държави са довели за 
него до данъчно облагане, което не е 
в съответствие с разпоредбите на тази 
Спогодба; и
б) компетентните органи не са в състояние 
да постигнат споразумение и да разре-
шат този случай в съответствие с ал. 2 в 
рамките на две години от представянето 
на случая пред компетентния орган на 
другата договаряща държава,
всички неразрешени проблеми във връзка 
със случая се отнасят към арбитраж, ако 
лицето пожелае това. Тези неразрешени проб- 
леми не се отнасят към арбитраж, ако вече 
е постановено решение по тези проблеми от 
съд или административен орган на някоя от 
държавите. Арбитражното решение ще бъде 
обвързващо за двете договарящи държави и 
ще бъде изпълнено независимо от сроковете, 
предвидени във вътрешните законодателства 
на тези държави, освен ако лицето, което е 
пряко засегнато от случая, откаже да приеме 
взаимното споразумение, което прилага това 
арбитражно решение. Компетентните органи 
на договарящите държави определят начина 
на прилагане на тази алинея чрез взаимно 
споразумение.
Договарящите държави могат да предос-
тавят на арбитражен борд, създаден съгласно 
разпоредбите на тази алинея, такава инфор-
мация, която е необходима за провеждането 
на арбитражната процедура. Членовете на 
арбитражния борд са обект на ограниченията 
за разкриване, описани в ал. 2 на чл. 26, по 
отношение на предоставената информация.
6. Разпоредбите на ал. 5 не се прилагат 
за случаи, попадащи в ал. 5 на чл. 4 на тази 
Спогодба.
7. В случаи на започнали производства преди 
датата, на която ал. 5 започва да се прилага, 
двугодишният период, посочен в буква б) на 
ал. 5, започва да тече на тази дата.“
XIV. КЪМ ЧЛЕНОВЕ 26 И 27
Разпоредбите на чл. 26 и 27 се прилагат 
съответно към нидерландските разпоредби, 
свързани с доходите.
В удостоверение на горното долуподпи-
саните, надлежно упълномощени за това, 
подписаха този Протокол.
Съставен в два екземпляра в София на 
14 септември 2020 г. на български, нидерланд-
ски и английски език, като всички текстове 
имат еднаква сила. В случай на различия в 
тълкуването меродавен е английският текст.
За Република 
България:
Кирил Ананиев,
министър на 
финансите на 
Република България
За Кралство 
Нидерландия:
Н. Пр. Беа тен Тъшър,
извънреден и пълномощен  
посланик на Кралство 
Нидерландия в 
Република България
3937